open-index/open-wikipedia-markdown huggingface dataset:
சீயர்லசைட்டு

**சீயர்லசைட்டு** (*Searlesite*) என்பது NaBSi2O5(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சோடியம் போரோ சிலிக்கேட்டு என்று இது வகைப்படுத்தப்படுகிறது. 1914 ஆம் ஆண்டு கலிபோர்னியாவிலுள்ள சீயர்லசு ஏரியில் இக்கனிமம் கண்டறியப்பட்டது. சீயர்லசைட்டை முதன் முதலில் கண்டறிந்த கலிபோர்னிய  முன்னோடியான யான் டபிள்யூ. சீயர்லெசு (16 நவம்பர் 1928 முதல் 7 அக்டோபர் 1897 வரை) என்பவரை கௌரவிக்கும் விதமாக கனிமத்திற்கு அவர் பெயர் சூட்டப்பட்டது.

பொதுவாக சீயர்லைட்டு ஏரிப்படிவு அடுக்குகளில் பரவலாக காணப்படுகிறது, மேலும் பெரும்பாலும் எரிமலை சாம்பலுடன் சேர்ந்த தொடர்புடையதாகவும் போரேட்டு படிவுகளில் சிறுபான்மையளவிலும் காணப்படுகிறது. அரிதாகவே செறிவூட்டப்பட்ட அல்லது இயல்பான படிகங்களில் சீயர்லசைட்டு காணப்படுகிறது. எனவே  போரானின் ஒரு தாதுக் கனிமமாக இது வளர்வதில்லை.
எண்ணெய் களிமண் பாறைகள் அல்லது களிமண் பாறைகள் (பச்சை ஆறு உருவாக்கம், அமெரிக்கா), போரானைக் கொண்டுள்ள ஆவியாகும் படிவுகள், (கலிபோர்னியா), அரிதாக நியூ மெக்சிகோவின் எரிமலைப் பாறைகளில் இது கிடைக்கிறது.   

பன்னாட்டு கனிமவியல் சங்கம் சீயர்லசைட்டு கனிமத்தை  Sle என்ற குறியீட்டால் கோல்மனைட்டு கனிமத்தை அடையாளப்படுத்துகிறது. 

## மேற்கோள்கள்


*Mindata, with localities
*Webmineral
*Searlesite


பகுப்பு:போரேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:பைல்லோ சிலிக்கேட்டுகள்
பகுப்பு:போரோசிலிக்கேட்டுகள்
புரூக்ளின் அருங்காட்சியகம்

**புரூக்ளின் அருங்காட்சியகம்** (**Brooklyn Museum**) ஐக்கிய அமெரிக்க நாட்டின் நியூயார்க் நகரத்தின் புரூக்ளின் பகுதியில் ஐந்து இலட்சத்தி அறுபதாயிரம் (5,60,000)  சதுர அடி நிலப் பரப்பில் அமைந்த தொல் கலைப் பொருட்களுக்கான அருங்காட்சியகம் ஆகும்.
புரூக்ளின்  அருங்காட்சியகத்தில் 1.5 மில்லியன் கலைப் பொருட்கள் உள்ளது. 

புரூக்கிளின் அருங்காட்சியகம் 1895-இல் நிறுவப்பட்டது. இவ்வருங்காட்சியகம் 3,000 ஆண்டுகளுக்கு முந்தைய பண்டைய எகிப்து, மெசொப்பொத்தேமியா, ஐரோப்பா, ஆப்பிரிக்கா மற்றும் ஜப்பானிய கலைப் பொருட்களைக் கொண்டுள்ளது. அருங்காட்சியகத்தின் கலை சேகரிப்பு நியூயார்க்கில் இரண்டாவது பெரியதாக மாற்றியுள்ளது.

## வெளியீடுகள்
*  – Published on the occasion of an exhibition at the Brooklyn Museum, April 21-September 17, 2017
## இதனையும் காண்க
* புரூக்ளின்
## மேற்கோள்கள்

## வெளி இணைப்புகள்

* 
* Brooklyn Museum records, 1823-1963 from the Smithsonian Archives of American Art.
* Brooklyn Museum Building Online Exhibition
பகுப்பு:அமெரிக்க அருங்காட்சியகங்கள்
புளோபோரைட்டு

**புளோபோரைட்டு** (*Fluoborite*) என்பது Mg3(BO3)(F,OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கனிமத்தின் முக்கிய பகுதிக் கூறுகளாகிய புளோரின்  மற்றும் போரான் ஆகிய தனிமங்களின் முதல் சில எழுத்துக்களைக் கொண்டு இக்கனிமத்திற்கான பெயர் உருவாக்கப்பட்டுள்ளது. முதன்முதலில் 1926 ஆம் ஆண்டு புளோபோரைட்டு கண்டறியப்பட்டது. 

புளோபோரைட்டின் படிக அமைப்பு அறுகோணமாகும், சுழற்சி ஆறுக்கு ஒரு மடங்கில் இருக்கும் என்பது இதன் பொருளாகும் . சி-அச்சுக்கு செங்குத்தாக ஒரு கண்ணாடிச் சமதளமும் இப்படிகத்தில் உண்டு. மற்ற அனைத்து அறுகோண கனிமங்கள் போல இதுவும் ஒற்றைச் சரிவச்சில் அதாவது ஒரே ஒளியியல் அச்சுடன் படிகமாகிறது. திசையற்றும் இருபக்கச் சிதறல் பண்புடனும் காணப்படுகிறது.

புளூபோரைட் மூன்று முக்கிய அமைப்புகளாகக் காணப்படுகிறது. போரோன் மிகுந்த வளர் உருமாற்ற மக்னீசியம் பல்லுருவப் பாறைகளில்,  தொடர்புள்ள பல்லுருவ பளிங்குகல்லில், தொடர்புள்ள பல்லுருவ மாக்னடைட்டு படிவில் என மூன்றுவித அமைப்புகளில் புளோபோரைட்டு காணப்படுகிறது. சுவீடனின் வாசுட்டுமேன்லேண்டு மாகாணத்தில் நார்பெர்க் பகுதியிலுள்ள டால் சுரங்கத்திலும், எசுப்பானியாவின் உயெர்ட்டா டெல் வினாகர் சுரங்கத்திலும் என இரண்டு பகுதிகளில் இக்கனிமம் கிடைக்கிறது .

லுத்விகைட்டு, கான்ட்ரோடைட்டு, மேக்னடைட்டு கால்சைட்டு ஆகிய கனிமங்களுடன் சேர்ந்து சுவீடனிலும், மூரியைட்டு, வில்லெமைட்டு, புளோரைட்டு, ஐதரோசிங்கைட்டு, பைரோகுரோயைட்டு, சிங்கைட்டு, ரோடோகுரோசைட்டு ஆகிய கனிமங்களுடன் கலந்து நியூ யெர்சி சிடெர்லிங் மலையிலும் இக்கனிமம் கிடைக்கிறது.  
## மேற்கோள்கள்

பகுப்பு:போரேட்டு கனிமங்கள்
பகுப்பு:மாங்கனீசு கனிமங்கள்
பகுப்பு:அறுகோணவமைப்புக் கனிமங்கள்
லெட்டோவிசைட்டு

**லெட்டோவிசைட்டு** (*Letovicite*)  என்பது ஓர் அமோனியம் சல்பேட்டு கனிமம் ஆகும். (NH4)3H(SO4)2  என்ற மூலக்கூற்று வாய்ப்பாட்டால் இக்கனிமம் விவரிக்கப்படுகிறது. ஐயுபிஏசி முறை லெட்டோவிசைட்டை டிரையமோனியம் சல்பேட்டு ஐதரசன் சல்பேட்டு என்று குறிப்பிடுகிறது. நிக்கல் சிடரன்சு வகைபாடு 07.ஏடி.20 என்று வகைப்படுத்துகிறது. பன்னாட்டு கனிமவியல் சங்கம் லெட்டோவிசைட்டு கனிமத்தை Letஎன்ற குறியீட்டால் அடையாளப்படுத்துகிறது.

கழிவு நிலக்கரி குவியல்கள் எரியும் போது வெள்ளை நிறத்தில் ஒற்றை சரிவச்சுடன் இரண்டாம் நிலை கனிமமாகவும். வெந்நீரூற்றுகளில் படிவுகளாகவும் இக்கனிமம் அரிதாக தோன்றுகிறது. 1932 ஆம் ஆண்டு மொராவியாவின் லெட்டோவைசு மண்டலத்தில் முதன் முதலாக கண்டறியப்பட்டது.
 
## மேற்கோள்கள்

*Letovicite 
*Letovicite Mineral Data 
*Letovicite  
*Letovicite

## நூற்பட்டியல்
*Palache, P.; Berman H.; Frondel, C. (1960). "*Dana's System of Mineralogy, Volume II: Halides, Nitrates, Borates, Carbonates, Sulfates, Phosphates, Arsenates, Tungstates, Molybdates, Etc. (Seventh Edition)"* John Wiley and Sons, Inc., New York, pp.&nbsp;397.

பகுப்பு:சல்பேட்டுக் கனிமங்கள்
பகுப்பு:அமோனியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
தைட்டனோகோல்டைட்டு

**தைட்டனோகோல்டைட்டு** (*Titanoholtite*) என்பது (Ti0.75[]0.25)Al6BSi3O18 என்ற வாய்ப்பாட்டால் விவரிக்கப்படும் ஒரு கனிமம் ஆகும். மிகவும் அரிய இக்கனிமம் மிகப்பெரிய துமார்ட்டியரைட்டு தொகுதியில் தைட்டானியம் மிகுந்த உறுப்பினர் மற்றும் ஒல்டைட்டு தொகுதியின் தைட்டானியம்  கனிமத்தையொத்த ஓல்டைட்டு என்றும் வகைப்படுத்தப்படுகிறது. இக்குழுவில் மிகச் சமீபத்தில் கண்டறியப்பட்ட மூன்று கனிமங்களில் இதுவும் ஒன்றாகும். நையோபோகோலைட்டும்  சுசிக்லேரையைட்டும் மற்ற இரு கனிமங்களாகும். போலந்து நாட்டின் சாப்கோவைசு சிலாசுகியில் உள்ள சுசிக்லேரை கிராமத்தில் இவை மூன்றும் கிடைத்தன  . குறிப்பாக தனித்த வகை தீப்பாறைகளில் இவை கிடைத்தன.
 
பன்னாட்டு கனிமவியம் சங்கம் தைட்டனோகோல்டைட்டு கனிமத்தை Thlt என்ற குறியீட்டால் அடையாளப்படுத்துகிறது.

ஓலைட்டு மற்றும் நையோபோகோல்டைட்டுடன் பெரும்பாலும் கலந்து காணப்படும். இவை தவிர சுசிகிளாரட்டுடன் கலந்துள்ள மற்ற பல எண்ணிக்கையிலான கனிமங்களுடன் தைட்டனோகோல்டைட்டு கனிமம் கலந்துள்ளது.

ஆன்டிமனியும் ஆர்சனிக்கும் முக்கியமான மாசுக்களாக அதிக அளவில் இதில் கலந்துள்ளன. அலுமினியம், இரும்பு, டாண்ட்டலம், தைட்டானியம், பாசுபரசு மற்றும் ஐதராக்சில் குழுக்கள் குறைந்த அளவில் கலந்துள்ளன.

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:தைட்டானியம் கனிமங்கள்
பகுப்பு:அலுமினியம் கனிமங்கள்
பகுப்பு:போரேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:போரோசிலிக்கேட்டுகள்
அந்நியச் செலாவணி பாதுகாப்பு மற்றும் கடத்தல் தடுப்புச் சட்டம்

**காபிபோசா** அல்லது **அந்நியச் செலாவணி பாதுகாப்பு மற்றும் கடத்தல் தடுப்புச் சட்டம்** () என்பது அந்நியச் செலாவணியைக் கட்டுப்படுத்தவும், கடத்தல் குற்றங்களைத் தடுக்கவும் 1974 ஆம் ஆண்டு இந்திரா காந்தி ஆட்சியின் போது இந்திய நாடாளுமன்றத்தில் இயற்றப்பட்ட சட்டமாகும். இது 1971 இல் இயற்றப்பட்ட மிசா சட்டத்திற்கு இணையாகப் பொருளாதாரத்தில் கொண்டுவரப்பட்ட சட்டமாகும். 1978 இல் மிசா சட்டம் திரும்பப் பெறப்பட்டாலும் இந்த காபிபோசா சட்டம் செயல்பாட்டிலுள்ளது

## வரையறை
பொருட்களைக் கள்ளக் கடத்தல் செய்தல், கள்ளக்கடத்தல் செய்வதற்குத் துணையாக இருத்தல், கள்ளக்கடத்தல் செய்யப்பட்ட பொருளை வைத்திருத்தல், கள்ளக் கடத்தலுக்கு உடந்தையானவரை பாதுகாத்தல் போன்ற செயல்களுக்கு இச்சட்டம் தண்டனை வழங்குகிறது. பொதுவாக விமான நிலையங்கள், துறைமுகங்களில் தங்கத்தைக் கடத்தல், உரிய முறையில்லாமல் சட்டவிரோதமாக மின்னணுப் பொருள்கள் கொண்டு செல்லுதல் போன்ற செயல்களில் ஈடுபடுவோர் மீது இச்சட்டம் பாய்கிறது.

## கைது செய்யப்பட்டவர்கள்
பொதுவாக, இச்சட்டத்தை மனித உரிமை மீறலாகப் பயன்படுகிறது என்ற குற்றச்சாட்டு உள்ளது. இச்சட்டத்தில் கைது செய்யப்பட்ட முக்கிய நபர்கள்
* ம. நடராசன்
* டி. டி. வி. தினகரன்

## இவற்றையும் பார்க்க
* இந்திய ஊழல் தடுப்புச் சட்டம், 1988

## மேற்கோள்கள்

*

பகுப்பு:இந்திய நடுவண் அரசுச் சட்டங்கள்
பகுப்பு:இந்தியாவில் ஊழல் எதிர்ப்பு
பகுப்பு:இந்தியப் பொருளாதாரம்
செம்பியன் நிலவழகன்

**செம்பியன் நிலவழகன்** என்பவர் தமிழ் புலவர்களுள் ஒருவராவார். இவரது இயற்பெயர் ஜெயராமன். இவர் தன் ஊரின் பெயரைத் தனது புனைப்பெயருக்கு முன்னொட்டாக அமைத்துக்கொண்டுள்ளார்.

## பிறப்பும் படிப்பும்
நிலவழகன் திருவண்ணாமலை மாவட்டம் செம்பியன் மங்களம் எனும் ஊரில் 10 ஜூலை 1937 இல் செயராமன், பச்சையம்மாள் தம்பதிக்கு மகனாகப் பிறந்தார். இவர் மதுரைத் தமிழ்ச் சங்கத்தில் புலவர் பட்டயம் பெற்றவர். பள்ளியில் ஆசிரியராப்  பணியாற்றி ஓய்வு பெற்றவர்.

## தொகுப்பு நூல்
* ***தேம்பாவமுதம்***
இவர் இயற்றிய பாடல்கள் தேம்பாவமுதம் என்னும் தலைப்பில் இவரது மரபுக் கவிதைகள் இரண்டு தொகுதிகளாக வெளிவந்துள்ளன. இதில் நன்மொழி நானாறு, இனியவை ஈராறு, நம்பினார் கெடுவதில்லை போன்ற 45 தலைப்புகளில் வெண்பா, விருத்தம், கட்டளைக் கலித்துறை, ஆசிரியப்பா பாரதியைப் பாவேந்தர் என்று குறிப்பிடும் பாடல்,  முதலான யாப்பியல் நெறியில் அமைந்த பாடல்கள் உள்ளன. இரண்டாம் தொகுதியில் தமிழ் காக்கப் புறப்படு, கம்பன் கவி, விலையேற்றம் முதலான 132 தொகுப்புகளில் பாடல்கள் உள்ளன. ஆங்காங்கே சில இசைப்பாடல்களும் உள்ளன.

### பாடல் எடுத்துகாட்டு

பட்டது போதும் உறக்கமும் போதும் படுதுயரால்
கெட்டது போதும் இனியும் உறங்கிக் கிடப்பதுவோ
விட்டது துன்பம் விளைந்தது வீரம் விறுவிறுப்பாய்ச்
சட்டென ஆர்த்தெழு வோம்’தமிழ் ஈழம்’ தழைத்திடவே. (கட்டளைக் கலித்துறை) 

சிறப்புக் கலையனைத்தும் செம்மொழியி னூடே 
சிறப்பாய் நிறைந்தே சிறக்கும் - சிறப்புறவே
எல்லாம் அறிந்திடலாம் எல்லாமும் கற்றிடலாம் 
இல்லை  இதற்கோர் இணை. (வெண்பா) 

## பிற நூல்கள்
****பழகுதமிழ்ப் பாட்டெழுதும் பாங்கு*** (யாப்பியல்) 
இதில் இலக்கணம் கூறும் யாப்பு உறுப்புகளுக்கு எளிய முறையில் விளக்கம் தரப்பட்டுள்ளது. பிற்காலத்திய கும்மி, சிந்து, வண்ணம், நாட்டுப்புறப் பாடல்|நாட்டுப்பாடல்]] ஆகியவற்றிற்கும் விளக்கங்கள் உள்ளன.

****பொன்னாத்தாள்***   இது வெண்பா, அகவல், விருத்தம் ஆகிய மரபுப் பாடலகளால் காவியமாகப் படைக்கப்பட்ட ஒரு காவியம்
****திருக்குறள் மூலமும் மெய்யுரையும்***   இந்த நூல் வாலறிவன் வாழ்த்து என்னும் தலைப்பில் அமைந்துள்ள ஆறு வெண்பாக்களுடனும், நூன்முகம் என்னும் தலைப்பில் அமைந்துள்ள ஆறு வெண்பாக்களுடனும் தொடங்கி 1330 குறட்பாக்களுக்கும் சுருக்கமான கருத்துரை வழங்குகிறது.
* ***ஆதிபகவன் யார்*** 
திருக்குறள் முதல் குறளிலுள்ள தொடருக்கு இந்த நூல் விளக்கம் தருகிறது.
## மேற்கோள்

## வெளி இணைப்புகள்
* அகரமுதலி இணையதளத்தில் ஆதிபகவன் யார்? என்ற செம்பியன் நிலவின் கட்டுரை
* கலைஞர் தொலைக்காட்சியில் வெளியான செம்பியன் நிலவழகன் நேர்காணல்

பகுப்பு:தமிழ்ப் புலவர்கள்
பகுப்பு:1931 பிறப்புகள்
சண்முக நாடார்

**சண்முக நாடார்** (1903-1969) தமிழகத்தின் சிவகாசி நகரைச் சேர்ந்த ஒரு தொழில் அதிபர். இவரும் இவரது உறவினரான அய்ய நாடாரும் சிவகாசி நகரை தொழில்மயப் படுத்தியதற்காக அறியப்படுகின்றனர். இவர் காளீசுவரி பட்டாசு நிறுவனத்தைத் தொடங்கியவர். மேலும் இவர் சிவகாசி நகராட்சியின் தலைவராக 1952- இல் இருந்து 1955 வரை இருந்துள்ளார். 1922-இல் இவரும் அய்ய நாடாரும் கல்கத்தா சென்று அங்கு தீப்பெட்டி செய்யும் தொழிலைக் கற்று வந்து சிவகாசியில் தொழிற்சாலைகளைத் தொடங்கினர்.

பகுப்பு:தமிழகத் தொழிலதிபர்கள்
பகுப்பு:விருதுநகர் மாவட்ட மக்கள்
பகுப்பு:1903 பிறப்புகள்
பகுப்பு:1969 இறப்புகள்
செவிப்புலச்சிற்றெலும்பு

**செவிப்புலச்சிற்றெலும்புகள்** (ஆங்கிலம்:**Ossicles**) என்பவை நடு செவியின் அறையில் உள்ள  சம்மட்டியுரு, பட்டையுரு மற்றும் ஏந்தியுரு ஆகிய மூன்று சிற்றெலும்புகளாகும்.

## அமைப்பு

செவிப்புலச்சிற்றெலும்புகள் என்பவை நடு செவியின் அறையில் உள்ள மூன்று சிற்றெலும்புகளாகும். அவைகள் முறையே சம்மட்டியுரு, பட்டையுரு மற்றும் ஏந்தியுரு ஆகும்.செவிப்புலச்சிற்றெலும்புகள் மனித உடலில் அமைந்த மிகச்சிறிய எலும்புகள் ஆகும். பல்வேறுபட்ட ஒலி அலைகளைப்பெற்று உட்செவியில் உள்ள ஒலிவாங்கிக்கு அனுப்புகிறது. செவிப்புலச்சிற்றெலும்புகள் குறைபாடு அல்லது பாதிப்பு ஏற்பட்டால்  கேட்கும் திறன் குறைபாடு அல்லது செவிட்டுத்தன்மை ஏற்படும். 

## மேற்கோள்கள்
பகுப்பு:செவிப்புலச்சிற்றெலும்புகள்
பகுப்பு:அச்செலும்புக்கூடு
பகுப்பு:காது
பிள்ளையாரைப் பற்றி எழுதப்பட்ட தமிழ் இலக்கியங்கள் பட்டியல்

கீழே இருக்கும் பட்டியலில் நீங்கள் இந்து கடவுள் பிள்ளையாரைப் போற்றித் தமிழில் எழுதப்பட்ட இலக்கியங்களை அறியலாம். இப்பட்டியல் வரலாற்று அடிப்படையால் சேர்க்கப்பட்டுள்ளன .

## மேற்கோள்கள்:


பகுப்பு:தமிழ் இலக்கியம்
பகுப்பு:கணாபத்தியம்
சம்மட்டியுரு

**சம்மட்டியுரு (malleus)** என்பது நடுச் செவியில் அமைந்துள்ள செவிப்புலச்சிற்றெலும்புகளில்  ஒன்றாகும்.

## அமைப்பு
நடுச் செவி அறையில் சம்மட்டியுரு செவிப்பறையையும் பட்டையுருவையும் இணைக்கிறது. மேலும் ஒலி அலைகளின் அதிர்வை செவிப்பறையில் இருந்து பட்டையுருவுக்கு கடத்துகிறது. பாலூட்டிகளில் இது வேறுபட்ட அளவில் உள்ளது. மேலும் பல பறவை இனங்களில் தாடை மூட்டின் ஒரு பகுதியாக உள்ளது.

## மேற்கோள்கள்
பகுப்பு:செவிப்புலச்சிற்றெலும்புகள்
பகுப்பு:அச்செலும்புக்கூடு
தமிழ் மொழி ஊடகங்களின் பட்டியல்

தமிழ் ஊடகங்களின் பட்டியல்..

* நாடுகள் வாரியாகத் தமிழ் நாளிதழ்கள் பட்டியல் 
* தமிழ் மொழி வானொலி நிலையங்களின் பட்டியல்
* தமிழ்த் தொலைக்காட்சிச் சேவைகள்
* தமிழ் இதழ்களின் பட்டியல்
* தமிழ்த் திரைப்படங்களின் பட்டியல் (ஆண்டு வரிசை)

## இவற்றையும் காண்க
*சென்னையில் ஊடகங்கள்

பகுப்பு:தமிழ் ஊடகங்கள்
பட்டையுரு

**பட்டையுரு (Incus)** என்பது என்பது நடுச் செவியில் அமைந்துள்ள செவிப்புலச்சிற்றெலும்புகளில் ஒன்றாகும்.

## அமைப்பு
பட்டையுரு பட்டறைக்கல் வடிவம் கொண்டது.பட்டையுறு சம்மட்டியுரு மற்றும் ஏந்தியுருவை இணைக்கிறது. பட்டையுரு ஒலி அலைகளின் அதிர்வுகளை வெளிப்புறம் உள்ள சம்மட்டியுருவிடம் இருந்து பெற்று உட்புறம் உள்ள ஏந்தியுருவுக்கு அனுப்புகிறது.


File:Illu auditory ossicles-ta.svg|பட்டையுரு
File:Occipital bone dissection.jpg|பட்டையுரு.
File:Slide1ghe.JPG|பட்டையுரு.
File:Slide2ghe2.JPG|பட்டையுரு.


## மேற்கோள்கள்
பகுப்பு:செவிப்புலச்சிற்றெலும்புகள்
பகுப்பு:அச்செலும்புக்கூடு
தினச்சுடர்

**தினச்சுடர்** என்பது தமிழ் மொழியில் வெளியாகும் நாளிதழ்களில் ஒன்றாகும். பெங்களூரு, கிருஷ்ணகிரியிலிருந்து இந்நாளிதழ் வெளியாகிறது.

இந்நாளிதழின் ஆசிரியராக டாக்டர் பா. சு. மணி இருந்தார். இவர் மே 3 2015 இல் மறைந்தார். 

## இவற்றையும் காண்க

## ஆதாரங்கள்


## வெளி இணைப்புகள்
* இணைய நாளிதழ் 

பகுப்பு:தமிழக நாளிதழ்கள்
ஏந்தியுரு

**ஏந்தியுரு (stapes)** என்பது என்பது நடுச் செவியில் அமைந்துள்ள செவிப்புலச்சிற்றெலும்புகளில் ஒன்றாகும்.

## அமைப்பு

ஏந்தியுறு அங்கவடி வடிவம் கொண்டது. செவிப்புலச்சிற்றெலும்புகளில் சிறிய எலும்பான இது மனித உடலில் உள்ள எலும்புகளில் மிகவும் சிறிய மற்றும் பருமன் குறைவான எலும்பாகும். ஒலி அலைகளின் அதிர்வுகளை வெளிப்புறம் உள்ள பட்டையுரு மூலம் பெற்று உட்புறச்செவியில் உள்ள ஒலி வாங்கிகளுக்கு அனுப்புகிறது.

File:Illu auditory ossicles-ta.svg|ஏந்தியுறு
File:Occipital bone dissection.jpg|ஏந்தியுறு.
File:Slide1ghe.JPG|ஏந்தியுறு.
File:Slide2ghe2.JPG|ஏந்தியுறு.


## மேற்கோள்கள்
பகுப்பு:செவிப்புலச்சிற்றெலும்புகள்
பகுப்பு:அச்செலும்புக்கூடு
செவிப்பறை

**செவிப்பறை** (ஆங்கிலம்:**eardrum**) என்பது நடுச்செவியில் அமைந்துள்ள சவ்வு ஆகும்.

## அமைப்பு
செவிப்பறை புறச்செவி மற்றும் நடுச்செவி பகுதிகளை பிரிக்கும் ஒரு சுவர் ஆகும். இது பல்வேறுபட்ட ஒலி அலைகளின் அதிர்வுகளை பெற்று நடுச்செவிகளில் உள்ள செவிப்புலச்சிற்றெலும்புகளுக்கு அனுப்புகிறது.  செவிப்பறை கிழிவதால் செவிட்டுத்தன்மை ஏற்படுகிறது.

 File:Anatomy of the Human Ear.svg
 File:Gray907.png|வலது செவிப்பறை
 File:Gray908.png|இடது செவிப்பறை
 File:Gray912.png|வலது செவிப்பறை
 File:Gray915.png|செவிப்பறை
 File:Gray919.png|செவிப்பறை
 File:gray909.png|வலது செவிப்பறை
 File: Normal Left Tympanic Membrane.jpg|இடது செவிப்பறை
File: Tympanic membrane viewed by otoscope.png|செவிப்பறை அமைப்புகள்
File: Traumatic Perforation of the Tympanic Membrane.jpg |இடது செவிப்பறை கிழிவு 
File: Subtotal Perforation of the right tympanic membrane.tif |வலது செவிப்பறை கிழிவு 
File: TM RIGHT NORMAL.jpg|வலது செவிப்பறை அமைப்பு 
File: Frog on leaf with eardrum.jpg |தவளையின் இடது செவிப்பறை அமைவு 


## மேற்கோள்கள்
பகுப்பு:காது
முழங்கை

**முழங்கை** (ஆங்கிலம்:**Forearm**) என்பது முழங்கை மூட்டு மற்றும் மணிக்கட்டு மூட்டிற்கு இடைப்பட்ட பகுதி ஆகும்.

## அமைப்பு
மணிக்கட்டு மூட்டு மற்றும் முழங்கை மூட்டிற்கும் இடைப்பட்ட பகுதியான முழங்கையில் இரு நீள எலும்புகள் அமைந்துள்ளது. அவைகள் முறையே உட்புற முழங்கை எலும்பான அரந்தி மற்றும் வெளிப்புற முழங்கை எலும்பான ஆரை எலும்பு ஆகும்.

## மேற்கோள்கள்

பகுப்பு:மாந்தரின உடற்கூற்றியல்
நையோபோகோல்டைட்டு

**நையோபோகோல்டைட்டு** (*Nioboholtite*) என்பது (Nb0.6[]0.4)Al6BSi3O18. என்ற வாய்ப்பாட்டால் விவரிக்கப்படும் ஒரு கனிமம் ஆகும். மிகவும் அரிய இக்கனிமம் மிகப்பெரிய துமார்ட்டியரைட்டு தொகுதியில் நையோபியம் மிகுந்த உறுப்பினர் மற்றும் ஒல்டைட்டு தொகுதியின் நையோபியம் கனிமத்தையொத்த ஓல்டைட்டு என்றும் வகைப்படுத்தப்படுகிறது. இக்குழுவில் மிகச் சமீபத்தில் கண்டறியப்பட்ட மூன்று கனிமங்களில் இதுவும் ஒன்றாகும். பன்னாட்டு கனிமவியம் சங்கம் நையோபோகோல்டைட்டு கனிமத்தை Nhlt என்ற குறியீட்டால் அடையாளப்படுத்துகிறது.

தைட்டனோகோல்டைட்டும் சுசிக்லேரையைட்டும் மற்ற இரு கனிமங்களாகும். போலந்து நாட்டின் சாப்கோவைசு சிலாசுகியில் உள்ள சுசிக்லேரை கிராமத்தில் இவை மூன்றும் கிடைத்தன  .. குறிப்பாக தனித்த வகை தீப்பாறைகளில் இவை கிடைத்தன. நையோபோகோலைட்டு மற்றும்  சிகியாவினாட்டோயைட்டு இரண்டும் அத்தியாவசிமானா நையோபியம் மற்றும் போரான் தனிமங்களைக் கொண்டுள்ளன. 
 
ஓலைட்டு மற்றும் சுகிளாரைட்டுடன் கலந்துள்ள மற்ற பல எண்ணிக்கையிலான கனிமங்களுடன் நையோபோகோல்டைட்டு கனிமம் கலந்துள்ளது. ஆண்டிமனியும் ஆர்சனிக்கும் முக்கியமான மாசுக்களாக அதிக அளவில் இதில் கலந்துள்ளன. அலுமினியம், இரும்பு, டாண்ட்டலம், தைட்டானியம், பாசுபரசு மற்றும் ஐதராக்சில் குழுக்கள் குறைந்த அளவில் கலந்துள்ளன. 

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:நையோபியம் கனிமங்கள்
பகுப்பு:அலுமினியம் கனிமங்கள்
பகுப்பு:போரேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:போரோசிலிக்கேட்டுகள்
தோள் பட்டை

**தோள் பட்டை** (ஆங்கிலம்: **shoulder girdle**) என்பது அச்செலும்புக்கூடும்  மற்றும் தூக்கவெலும்புக்கூடும் பக்கத்திற்கு இரு எலும்புகளால் இணைக்கப்பட்ட பகுதியாகும்.

## அமைப்பு
தோள் எலும்பு மற்றும் காறை எலும்பு இணைந்து தோள்பட்டையை உருவாக்குகிறது.  இவைகள் தூக்கவெலும்புக்கூடு மற்றும் அச்செலும்புக்கூடு இணைப்பு பகுதியாக இருக்கிறது.

## மேற்கோள்கள்

பகுப்பு:மாந்தரின உடற்கூற்றியல்
பிராச்சி தேசாய்

**பிராச்சி தேசாய்** (Prachi Desai) (பிறப்பு:செப்டம்பர் 12 , 1988). இவர்  இந்திய பாலிவுட் திரைப்பட மற்றும் முன்னாள் தொலைக்காட்சி நடிகையாவார். ஜீ தொலைக்காட்சியில் வெற்றிகரமான ஒளிபரப்பான * கஸ்ஸாம் சே* நாடகத்தில் முன்னணி கதாநாயகியாக தனது தொலைக்காட்சி வாழ்க்கையைத் தொடங்கினார்.  2008 ஆம் ஆண்டு வெளியான "ராக் ஆன்!!" படத்தின் மூலம் பாலிவுட்டில் அறிமுகமானார். *ஒன்ஸ் அப்பான் எ டைம் இன் மும்பை* (2010), "பொல் பச்சன்" (2012) மற்றும் "ஐ, மீ அவுர் மெயின்" (2013).  போன்ற படங்கள் குறிப்பிடத்தக்கவை. அவர் கோவா மாநிலத்தின் சுற்றுலாத்துறை மற்றும் நியுட்ரோஜெனா போன்றவற்றின் தயாரிப்புகளின் விளம்பரதாரர், செய்தித் தொடர்பாளர், மற்றும் ஆதரவளாராவர். தேசாய் லக்ஸ் இன்டஸ்ட்ரீஸின் லக்ஸ் லைராவின் விளம்பரத் தூதர் ஆவார்.

## ஆரம்ப வாழ்க்கை மற்றும் பின்னணி
நிரஞ்சன் தேசாய் மற்றும் அமீதா தேசாய் ஆகியோருக்கு மகளாக குசராத்து மாநிலம் சூரத்துவில் பிறந்தார். இவருக்கு ஈஷ தேசாய் என்ற ஒரு சகோதரி உண்டு. புனித சூசையப்பர் பள்ளியில் ஆரம்பக் கல்வியை பயின்றார், சூரத்திலுள்ள பாஞ்ச்கனியில் பின்னர் ஒன்பதாவது வகுப்பு வரை பயின்றார். பூனாவில் உள்ள சிங்காட் கல்லூரியில் தனது உயர்நிலைப் படிப்பை முடித்தார்.

## தொழில்
2006 இல், தேசாய் ஏக்தா கபூரின் "கசாம் சே" என்ற தொலைக்காட்சி நாடகத்தில் நடிகர் ராம் கபூருக்கு இணையாக பானி என்ற முன்னணி கதாபாத்திரத்தில் நடித்தார். இது சிறந்த நடிகைக்கான இந்திய டெலி விருது உட்பட பல விருதுகளை வென்றது. 2007 செப்டெம்பர் 7 ஆம் தேதி நடன இயக்குனரான தீபக் சிங்கின் மூலம் பிபிசியின் *ஸ்ட்ரிக்லி கம் டேன்சிங் * இன் இந்திய பதிப்பு *ஜாலாக் டிக்லா ஜா * மூலம் நுழைந்தார். ஆனால் தேசாய் 2007 ஆம் ஆண்டு நவம்பர் 10 ஆம் தேதி நீக்கப்பட்டார், ஆனால் அந்த போட்டியில் சிறப்பு நுழைவு வழியாக மீண்டும் போட்டியிட்டு இறுதியில் போட்டியை வென்றார். தேசாய்க்கு *ஜாலாக் டிக்லா ஜா *என்ற நடன நட்சத்திர விருது வழங்கப்பட்டது. இவர் ஸ்டார் பிளஸ் தொலைக்காட்சி தொடரான "கஸாதி ஜிண்டகி கி" என்ற நாடகத்தில் இரண்டு காட்சிகளில் சிறப்புத் தோற்றத்தில் தோன்றினார். பிரேனா என்ற பள்ளியில் ஒரு மாணவராக நடித்தார்.

அபிஷேக் கபூர் இயக்கத்தில் பர்கான் அக்தாருக்கு இணையாக ராக் ஆன் !!* (2008) என்ற திரைப்படத்தின் மூலம் திரையுலகில் தேசாய் நுழைந்தார். இவரது அடுத்த படம் "லைப் பார்ட்னர்* (2009). ஜூலை 2010இல் அஜய் தேவ்கான், இம்ரான் ஹாஷ்மி மற்றும் கங்கனா ரனாத் போன்றவர்கள் நடித்திருந்த ''ஒன்ஸ் அபான் அ டைம் இன் மும்பை" படத்தில் நடிதுள்ளார்.

2012இல் "தேரி மேரி கஹானி" என்ற படத்தில் சிறப்புத் தோற்றத்தில் நடித்துள்ளார்.  அபிஷேக் பச்சன், அஜய் தேவ்கான் மற்றும் அசின் (நடிகை) போன்றோருடன் " போல் பச்சான் " என்ற படத்தில் முன்னணி பாத்திரத்தில் தேசாய் நடித்திருந்தார். இத்திரைப்படம் தேசாய்க்கு மிகப் பெரிய வெற்றியை தேடித்தந்தது. ஜான் ஆபிரகாம் மற்றும் சித்ராங்கதா சிங் ஆகியோருடன் சேர்ந்து "ஐ, மி அவுர் மெயின்" (2013) இவரது அடுத்த படமாகும்  சஞ்சய் தத்துடன் "போலிஸ் கேர்ல்" இவரது மற்றொரு படம். 2014இல், "ஏக் வில்லன்" என்ற படத்தில் வரும் "ஆவாரி" என்ற பாடலுக்கு நடனம் ஆடியுள்ளார். 2016இல், முன்னாள் முகமது அசாருதீனின் வாழ்க்கை வரலாற்று படத்தில் அவரது மனைவி நௌரினாக நடித்துள்ளார். மீண்டும் பர்கான் அக்தாரின் மனைவியாக "ராக் ஆன் 2" , படத்தில் நடித்தார். இது  "ராக் ஒன்!!" படத்தின் தொடர்ச்சியாக  2016 நவம்பர் 14 அன்று வெளிவந்தது.

## சான்றுகள்

## External links

*

பகுப்பு:வாழும் மக்கள்
பகுப்பு:1988 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் திரைப்பட நடிகைகள்
மேற்கை

**மேற்கை** (*Arm*)
என்பது தோள் பட்டைக்கும் முழங்கை மூட்டிற்கும் இடைப்பட்ட பகுதியாகும்.

## அமைப்பு
புய எலும்பு தோள் பட்டை இரு எலும்புகளில் தோள் எலும்புடன் இணைந்து மேற்கையை உருவாக்குகிறது. முழங்கை இரு  எலும்புகளான அரந்தி மற்றும் ஆரை எலும்பு புய எலும்புடன் இணைந்து முழங்கை மூட்டை உருவாக்குகிறது.

.

## மேற்கோள்கள்

பகுப்பு:மாந்தரின உடற்கூற்றியல்
கீழ்காறை தமனி

**கீழ்காறை தமனி** (ஆங்கிலம்:**Subclavian artery**) என்பது மானிட உடற்கூறியலின் படி இரு கரத்திற்கும் இரத்தம் கொண்டு செல்லும் முதன்மையான இரத்தக்குழாய் ஆகும்.

## அமைப்பு
கீழ்காறை தமனி மகா தமணியின் மூலம் இரத்தம் பெறுகிறது. இடது கீழ்காறை தமனி மகா தமனி வளைவு பகுதியிலிருந்து தொடர்கிறது. இது இடது கரத்தின் முதன்மையான தமனி ஆகும். வலது கீழ்காறை தமனி கரசிர தமனியின் ஒரு கிளையாக தொடர்கிறது. இது வலது கரத்தின் முதன்மையான தமனி ஆகும். இதனால் இவ்விரு தமனிகளின் அமைப்பு சற்று வேறுபடுகிறது. கழுத்து தசைகளினூடே சென்று தோள் பட்டையில் உள்ள காறை எலும்புக்கு பின்புறமாக கீழே செல்கிறது. இதன் தொடர்ச்சியாக அக்குள் தமனி மேற்கை வரை செல்கிறது.

## மேற்கோள்கள்
பகுப்பு:தமனிகள்
உது

**உது** அல்லது **சமாஸ்** (*Utu*) அக்காதிய மரபு சுமேரிய மொழியில் உத் என்பதற்கு சூரியக் கடவுள் எனும் பொருள்படும். 

சுமேரியர்கள் வழிபட்ட **உது** எனும் சூரியக் கடவுளை,  மெசொப்பொத்தேமியாவில் கிழக்கு செமிடிக் மொழிகள் பேசிய மக்கள் சமாஷ் எனும் பெயரில் வழிபட்டனர். உது அல்லது சமாஸ் எனும் சூரியக் கடவுள் நீதி, வாய்மை, சத்தியம், அறநெறி ஆகிய பண்புகளுடன் கூடியவர். இச்சூரியக் கடவுளின் முக்கியக் கோயில்கள் சிப்பர் மற்றும் லார்சா நகரங்களில் கண்டெடுக்கப்பட்டுள்ளது. சொர்க்கங்கள் வழியாக இரதத்தில் செல்லும் சூரியக் கடவுள் உது, அன்றைய நாளில் நடைபெறும்  நிகழ்வுகளை காண்கிறார்.

தெய்வீக நீதியை நிலைநாட்டும் சூரியக் கடவுள் உது, துயரத்தில் உழழும் மக்களுக்கு  உதவுகிறார். சுமேரிய தொன்மவியலின் படி, பிசாசுகள் துமுசித்தை பாதள லோகத்திற்க் இழுத்துச் செல்கையில், துமுசித்தை காத்து இரட்சித்தார்.
சுமேரியர்களின் கில்கமெஷ் காப்பியத்தில், சூரியக் கடவுள் உது, பிசாசு  அம்பாபாவிடமிருந்து, கில்கமெஷை காத்தார் எனக் கூறப்பட்டுள்ளது.

## குடும்பம்

சொர்கத்தின் ராணியான இன்னன்னாவின்  இரட்டைக் குழந்தைகளில் உது எனும் சூரியக் கடவுளும் ஒருவர்.

சுமேரியச் சாத்திரங்களின் படி, இன்னன்னா மற்றும் உது மிகவும் நெருக்கமானவர்களாக காட்டியுள்ளது.   உது, சந்திரக் கடவுளான சின்  மற்றும் என்கியின மகன் என அறியப்படுகிறது. சில நேரங்களில் என்லில் அல்லது அநுவின் மகனாகக் கருதப்படுகிறார். இவரது மனைவியின் பெயர் **செரிதா**  ஆகும். ஆனால் அக்காதிய மொழியில் **அயா** எனக் குறித்துள்ளது.

இவர்களுக்கு பிறந்த இரட்டைக குழந்தைகளில்  *கிட்டு*  மற்றும்  *மிசாரு*  ஆவார். முதல் பாபிலோனியப் பேரரசின் காலத்தில் (கிமு1830 –- 1531),  சூரியக் கடவுளான உதுவிற்கு சிப்பர் மற்றும் உரூக்  நகரங்களில் கோயில் கட்டி வழிபட்டனர். பின்னர் அசூர் நகரத்திலும் வழிபட்டனர். 


File:Ea (Babilonian) - EnKi (Sumerian).jpg| சிப்பர் நகரத்தின் உருளை முத்திரை (கிமு 2300), நடுவில் **உது** எனும் சூரியக் கடவுள் **சமாஸ்**
File:Mesopotamian - Cylinder Seal with a Deity Accepting an Offering - Walters 42713.jpg|உது எனும் சூரியக் கடவுளான சமாஸை வழிபடும் மக்கள், முதல் பாபிலோனியப் பேரரசு, (கிமு 1850-1598)
File:Shamash-sun-symbol_(3_rays).svg சமாஸ் எனும் சூரியக் கடவுளின் சின்னம் 
File:Shamash.jpg|சூரியக் கடவுளின் சின்னம், நிம்ருத் நகரம், கிமு 9-ஆம் நூற்றாண்டு


## இதனையும் காண்க
* சுமேரிய கடவுள்கள்
* சூரிய தேவன் (இந்து சமயம்)
* சுமேரிய நாகரிகம்
* முதல் பாபிலோனியப் பேரரசு

## மேற்கோள்கள்

### ஆதார நூற்பட்டி

*
*
*
*
*
*
*
*
*
*

## வெளி இணைப்புகள்

*Ancient Mesopotamian Gods and Goddesses: Utu/Šamaš (god)

பகுப்பு:நடுவண் கிழக்குத் தெய்வங்கள்
கவிதா (நடிகை)

**கவிதா** என்பவர் இந்திய திரைப்பட நடிகையாவார். இவர் தென்னிந்திய திரைப்படங்களளான தெலுங்கு மொழி, தமிழ், கன்னடம் மற்றும் மலையாளம் ஆகிய மொழிகளில் நடித்துள்ளார். தெலுங்குத் திரைப்படங்களில் துணை கதாபாத்திரத்தில் நடித்துள்ளார்.

தமிழில் 11 வயதில் *ஓ மஞ்சு* என்ற திரைப்படத்தில் முதன் முதலாக நடித்துள்ளார். சிறீ சிறீ மூவா திரைப்படத்தில் தெலுங்கு மொழியில் நடித்துள்ளார்.

## திரைப்படங்கள்

### தமிழ்
* *[[ஓ மஞ்சு]]* (1976) ... 
* *ரவுடி ராக்கம்மா* (1977)
* *ஆளுக்கொசை ஆசை* (1977)
* *சந்தோச சாரல்* (1977)
* *[[ஆட்டுக்கார அலமேலு (திரைப்படம்)]]* ... 
* *[[காற்றினிலே வரும் கீதம்]]* (1978) ...
* *[[அந்தமான் காதலி]]* (1978)
* *[[ஜெனரல் சக்ரவர்த்தி]]* (1978) ... 
* *[[நீயா]]* (1979)
* *[[எல்லாம் இன்பமயம் (1981 திரைப்படம்)]]* (1981)
* *[[சேவகன்]]* (1992)
* *[[நட்சத்திர நாயகன்]]* (1992) ... 
* *[[நாடோடித் தென்றல் (திரைப்படம்)]]* (1992)
* *[[அமராவதி (திரைப்படம்)]]* (1993)
* *[[கட்டபொம்மன் (திரைப்படம்)|கட்டபொம்மன்]]* (1993) ... சரோஜா
* *[[உழைப்பாளி (திரைப்படம்)]]* (1993)
* *[[அரண்மனைக்காவலன் (திரைப்படம்)]]* (1994)
* *[[சாது (திரைப்படம்)]]* (1994) 
* *[[ராஜகுமாரன் (திரைப்படம்)]]* (1994)
* *[[சிந்துநதிப் பூ]]* (1994) ...
* *[[வனஜா கிரிஜா]]* (1994)
* *[[தாமரை (திரைப்படம்)]]* (1994)
* *[[சத்தியவான் (திரைப்படம்)]]* (1994)
* *[[மனசு ரெண்டும் புதுசு]]* (1994)
* *[[மண்ணுக்கு மரியாதை]]* (1995) ...
* *[[இரட்டை ரோஜா (திரைப்படம்)]]* (1996)
* *[[மேட்டுக்குடி (திரைப்படம்)]]* (1996)
* *[[அவதார புருஷன் (திரைப்படம்)]]* (1996)
* *[[ராசி (திரைப்படம்)]]* (1997) ...
* *[[ரட்சகன்]]* (1997)
* *[[நாம் இருவர் நமக்கு இருவர்]]* (1998)
* *[[அவள் வருவாளா]]* (1998) ... Roobini
* *[[பூவெல்லாம் கேட்டுப்பார்]]* (1999)
* *[[கூடி வாழ்ந்தால் கோடி நன்மை (2000 திரைப்படம்)|கூடி வாழ்ந்தால் கோடி நன்மை]]
* *உனக்காக மட்டும்* (2000)

==தொலைக்காட்சி தொடர்கள்==
* *கங்கா* ருத்ரா (2017-2018, [[சன் தொலைக்காட்சி]]) - தமிழ்
* *நந்தினி* செல்வராணி (2018, [[சன் தொலைக்காட்சி]]) - தமிழ்
* *என்றென்றும் புன்னகை'' ஆண்டாள் (2020 ஜீ தமிழ்) - தமிழ்

## ஆதாரங்கள்

## வெளி இணைப்புகள்
*
*
*
*
*
*
*
*
*

பகுப்பு:வாழும் மக்கள்
பகுப்பு:தெலுங்கு நடிகைகள்
பகுப்பு:1965 பிறப்புகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
சோதனை மூலைமட்டம்

thumb|மூலைமட்டம்

**சோதனை மூலைமட்டம்** அல்லது **மூலைமட்டம்** என்பது ஒரு மரத்துண்டு அல்லது உலோகதுண்டினால் ஆன ஒரு கருவி ஆகும். மரத்துண்டினை அளவிடப் பயன்படுத்தப்படும். இந்த கருவியின் ஆங்கிலப்பெயரிலுள்ள சதுரம் (ஆங்:Square) கருவியின் முதன்மைப் பயன்பாட்டை குறிக்கும். சதுரத்தின், செங்கோணத்தின் துல்லியத்தை (90 டிகிரி)யை அளவிடும்; ஒரு தளத்தின் மேற்பரப்பானது நேராக அல்லது அருகிலுள்ள மேற்பரப்புக்கு இணையாக உள்ளதா எனச் சரிபார்க்க உதவுகிறது.

இது கட்டிட மரச்சாமான்கள் செய்யப் பயன்படுகிறது. இது பாரம்பரியமாக எக்கினாலான பரந்த கத்தியை மரச்சட்டத்தினுள் பொருத்திவைத்து உருவாக்கப்படுகிறது. தேய்மானத்தினை தடுக்கும்வண்ணம் மரச்சட்டத்தின் உட்பகுதி பித்தளையினால் ஆக்கப்பட்டிருக்கும். நவீன மூலைமட்டமானது முழுவதுமாக உலோகத்தினால் செய்யப்பட்டிருக்கும்.

## சான்றுகள்

பகுப்பு:அளவிடும் கருவிகள்
பகுப்பு:மரவேலைக் கருவிகள்
தினா (இசையமைப்பாளர்)

**தினா** (பிறப்பு: ஜனவரி 15, 1966)  என்பவர் ஒரு தமிழ்நாட்டைச் சேர்ந்த திரைப்பட மற்றும் தொலைக்காட்சி நாடக இசையமைப்பாளர் ஆவார்.

## ஆரம்பகாலம் மற்றும் தொழில் வாழ்க்கை
ஜி. கே. வெங்கடேசு, இளையராஜா போன்றவர்களிடம் பணியாற்றினார்.

*[[சித்தி (தொலைக்காட்சி தொடர்)|சித்தி]]*, *[[அண்ணாமலை]]*, *[[நினைவுகள்]]*, *[[பயணம்]]*, *[[நம்பிக்கை]]*, *[[செல்லமே (தொலைக்காட்சி தொடர்)|செல்லமே]]*, *[[மெட்டி ஒலி]]* போன்ற தொலைக்காட்சித் தொடர்களுக்கு இசை அமைத்துள்ளார்.‌ ராதிகா சரத்குமார் நடித்து தயாரித்த சித்தி தொடர் தினாவுக்கு பெரிய புகழ் கிடைத்தது.

2001 இல் *[[மிடில் கிளாஸ் மாதவன்]]* திரைப்படத்திற்கு இசையமைத்தார். பின்பு தெலுங்கு, கன்னடத் திரைப்படங்களில் இசையமைத்துள்ளார். 2012இல் வெளியான *சூழ்நிலை* என்னும் திரைப்படத்தில் கதாநாயகனாக நடித்தார்.

## விருது
2021இல் தமிழ்நாடு அரசின் கலைமாமணி விருது பெற்றார்.

## ஆதாரங்கள்

பகுப்பு:கோவை மக்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:1966 பிறப்புகள்
வட்டம் வரையும் கருவி

thumb|A beam compass and a regular compass
thumb|Using a compass
thumb|A thumbscrew compass for setting and maintaining a precise radius
ஒரு **ஜோடி திசைகாட்டிகள் அல்லது**  **திசைகாட்டி அல்லது கவராயம்**  என்றழைக்கப்படும் ஒரு கருவி  வட்டங்கள் அல்லது வட்டப்பகுதிகளை வரைய உதவும் ஒரு தொழில்நுட்ப வரைதல் கருவி ஆகும்.  குறிப்பாக வரைபடங்கள் மீது தொலைவினை அளவீட இடுக்குமானியாக பயன்படுகிறது. திசைகாட்டிகளை கணிதம், வரைவு, கடற்பயணம் மற்றும் பிற தேவைகளுக்காகவும் பயன்படுத்தமுடியும்.

பகுப்பு:கணிதக் கருவிகள்
ஆசா அகர்வால்

**ஆசா அகர்வால்** (*Asha Agarwal*) முன்னாள் இந்திய பெண்கள் மாரத்தான் சாம்பியன் மற்றும் அருச்சுனா விருது பெற்ற வீராங்கனை ஆவார்.
 
ஆசா அகர்வால் சனவரி 27, 1985 இல் ஆங்காங்கு நாட்டில் நடைபெற்ற மராத்தான் போட்டியில்  வென்றார். செப்டம்பர் 1985 இல் யகார்த்தாவில் நடைபெற்ற தடகளப் போட்டிகளில் தங்கம் வென்றார்,  பந்தய தொலைவை 2 மணி 48 minutes நிமிடங்கள் மற்றும் 51 வினாடிகளில் ஓடி முடித்தார். இதுவே அவருடைய சாதனையாக இருக்கிறது. 1989 ஆம் ஆண்டு தில்லி நகரில் நடைபெற்ற  நீண்ட தொலைவு நடைப் போட்டியிலும் இவர் வென்றார். 1986 ஆம் ஆண்டு டிரினிடாட்டில் நடைபெற்ற மராத்தான் போட்டியில் ஒடிய 26 பேரில் 2 மணி 50 நிமிடங்களுக்குள் ஓடி முடித்த எட்டு பேரில் இவரும் ஒருவராவார்.

## மேற்கோள்கள்

பகுப்பு:வாழும் மக்கள்
பகுப்பு:அருச்சுனா விருது பெற்றவர்கள்
பகுப்பு:இந்தியப் பெண் தடகள வீரர்கள்
பகுப்பு:இந்திய மாரத்தான் ஓட்ட வீரர்கள்‎
பகுப்பு:இந்தியப் பெண் பந்தயநடையாளர்கள்‎
சங்கீத வாத்யாலயா

**சங்கீத வாத்யாலயா** (*Sadgeetha vadyalaya*) என்பது சென்னையின் அண்ணா சாலைப் பகுதியில் அமைந்துள்ள ஒரு இசைக்கருவிகள் காட்சிக் கூடமாகும். இங்கு பண்டைய அரிய வகை இசைக்கருவிகள் உள்ளிட்ட 400 இசைக்கருவிகள் இங்கு பாதுகாத்து காட்சிக்கு வைக்கப்பட்டுள்ளன. இது மத்திய ஜவுளி அமைச்சகத்தின் கீழ் செயல்படும் கைவினைப் பொருட்கள் மேம்பாட்டு ஆணையர் அலுவலகத்தின் கட்டுப்பாட்டில்  செயல்படுகிறது.

## வரலாறு
இந்த காட்சிக்கூடமானது 1956இல் சென்னை ராஜாஅண்ணாமலை மன்றத்தில் சாம்பமூர்த்தி என்ற இசை வித்வானால் தொடங்கப்பட்டது ஆகும். இந்த கண்காட்சிக் கூடத்தை இந்தியாவின் முதல் குடியரசுத் தலைவரான  ராஜேந்திர பிரசாத் திறந்து வைத்தார். பிறகு, சில காரணங்களால் பெரம்பூர் மில்லர்ஸ் சாலைக்கும், மயிலாப்பூர் முண்டகக்கண்ணி அம்மன்கோயில் தெருவுக்கும் இடம் மாறிய இக்காட்சிக்கூடமானது. இறுதியாக 2000இல் அண்ணாசாலை, டிவிஎஸ் பேருந்து நிலையம் அருகே மாற்றப்பட்டு, செயல்பட்டு வருகிறது.

இக்காட்சிக்கூடத்தில் பழங்காலத்தில் இருந்த வில் யாழ், மகர யாழ், மச்ச யாழ், பேரியாழ், செங்கோட்டு யாழ் போன்ற இசைக்கருவிகளும், வீணை, தம்புரா, மிருதங்கம், தவில், நாதஸ்வரம், தபேலா, வயலின், கிடார் உள்ளிட்ட நூற்றுக்கனக்கான இசைக் கருவிகள் காட்சிக்கு வைக்கப்பட்டுள்ளன. இக்காட்சிக் கூடத்தை தில்லிக்கு இடம்மாற்றம் செய்து தில்லி பிரகதி மைதானத்தில் கண்காட்சியாக வைக்க ஏற்பாடு செய்யப்பட்டுள்ளதாக தகவல் வெளியானது. இதை எதிர்த்து தொடரப்பட்ட வழக்கில் இந்த காட்சிக்கூடத்தை இடம் மாற்ற சென்னை உயர் நீதிமன்றம் இடைக்காலத் தடை விதித்தது.
## மேற்கோள்கள்

﻿

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:சென்னை
மாபெரும் இந்துக் கோயில்களின் பட்டியல்

பரப்பளவின் அடிப்படையில் பெரும் இந்துக்கோயில்களின் பட்டியல் கீழே தரப்பட்டுள்ளது.

## மேற்கோள்கள்
பகுப்பு:இந்துக் கோயில்கள்
அமீனா ஹுசைன்

**அமீனா ஹுசைன்** (Ameena Hussein) 1964இல் இலங்கையில் பிறந்த ஒரு சமூகவியலாளர், நாவலாசிரியர் மற்றும் ஆசிரியர் ஆவார். இவரது படைப்புகளில்  "*பிப்ட்டீன்*" மற்றும் " *ஜில்ஜி*" போன்றவை குறிப்பிடத்தக்கவை.

= சுயசரிதை =
அமீனா ஹுசைன் 1964 இலங்கையில் கொழும்பிலுள்ள கொள்ளுப்பிட்டி பிரதேசத்தில் பிறந்தார். அவரின் தந்தை மதி ஹுசைன் ஒரு வழக்கறிஞர் அவரது தாய் மரீனா கபூர் ஆவார். அமீனாவுக்கு ஒரு தங்கை உள்ளார். இத்தம்பதிகளின் இரு புதல்விகளுக்கும் இள வயதிலேயே வாசிப்புப் பழக்கத்தை ஏற்படுத்தி திறமையை வளர்ப்பதில் அக்கறை செலுத்தினர். அமீனா கொள்ளுப்பிட்டியில் உள்ள புனித பிரிஜட் கன்னியர் மடத்தில் கல்வியை தொடர்ந்தார். இவர் கல்வியில் மெல்ல கற்பவராகவே இருந்தார்.

= இலக்கியத்துறை =
அமீனா ஹுசைன் இயல்பாகவே மெல்ல எழுதுபவராக இருந்தார். இதனால் இவரது முதலாவது நாவலான "தி மூன் இன் தி வாட்டர்" என்பதை எழுத எட்டு ஆண்டுகள் எடுத்துக்கொண்டார். அவரது முதலாவது நாவல் சர்வதேச அங்கீகாரத்தை வென்றது. *ஆசிய இலக்கியப் பரிசு (2007) * பட்டியலிலும் அது இடம்பெற்றமை குறிப்பிடத்தக்கது. இவரின் இரு சிறுகதைத் தொகுதிகள் விருதுகளைப் பெற்றது.  அவை " பிப்ட்டீன்" மற்றும் " ஜில்ஜி" ஆகும். " பிப்ட்டீன்" 1999 இல் கிரேட்டியன் விருதிற்காக பட்டியலிடப்பட்டு, அதே ஆண்டில் சர்வதேச டப்ளின் இலக்கிய விருதிற்கும் பரிந்துரைக்கப்பட்டது. சிறுகதைகள் எழுதுவதோடு தவிர "மில்க் ரைஸ்", "மில்க் ரைஸ் 2 " மற்றும் "தி வாம்பயர் அம்பயர்"' போன்ற குழந்தைகளுக்கான நூல்களையும் ஹுசைன் வெளியிட்டுள்ளார்.
## சமூகப்பணி
அரசு அல்லாத பல சர்வதேச மனித உரிமைகள் அமைப்புகளுக்கு ஆலோசகராகப் பணிபுரிந்தார். குறிப்பாக, அவர் * "சம் டைம்ஸ் தேர் ஈஸ் நோ பிளட்* என்ற அமைபிற்கு ஆசிரியராக இருந்தார், இது சர்வதேச ஆய்வு மையம் மூலம் கிராமப்புற பெண்களைக் கணக்கெடுக்கும் அமைப்பாகும். 2003 ஆம் ஆண்டில், இலங்கையில் எதிர்கால மற்றும் எழுச்சி எழுத்தாளர்களை ஊக்குவிப்பதற்காக அவர் தனது கணவர் சாம் பெரேராவுடன் இணைந்து *பெரேரா-ஹுசைன் பப்ளிஷிங் ஹவுஸ்* என்ற அமைப்பை ஏற்படுத்தினார்.

## குறிப்புகள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:பெண்ணிய எழுத்தாளர்கள்
பகுப்பு:கொழும்பு மாவட்ட நபர்கள்
இமோகோலைட்டு

**இமோகோலைட்டு** (*Imogolite*) என்பது Al2SiO3(OH)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அலுமினியம் சிலிக்கேட்டு களிமண் கனிமம் என்று இது வகைப்படுத்தப்படுகிறது. எரிமலைச் சாம்பலிலிருந்து தோன்றும் மண்ணில் இக்கனிமம் காணப்படுகிறது. முதன் முதலில் சப்பான் நாட்டின் கையூசு மாகாணத்தில் 1962 ஆம் ஆண்டு இமோகோலைட்டு கண்டறியப்பட்டது. சப்பானிய மொழியில் பழுப்பு மஞ்சள் நிற மண் என்ற பொருள் கொண்ட இமோகோ என்ற சொல்லிலிருந்து இமோகோலைட்டு என்ற பெயர் வருவிக்கப்பட்டுள்ளது. அல்லோபேன், குவார்ட்சு, கிரிசுட்டோபேலைட்டு, கிப்சைட்டு, வெர்மிகியுலைட்டு, லிமோனைட்டு போன்ற கனிமங்களுடன் சேர்ந்து இக்கனிமமும் காணப்படுகிறது. 
## மேற்கோள்கள்
 

## மேலும் வாசிக்க
* 
* (Contains structure illustration)

பகுப்பு:நாற்கோணவமைப்புக் கனிமங்கள்
பகுப்பு:மண்
பகுப்பு:பைல்லோ சிலிக்கேட்டுகள்
ஜி. கே. வெங்கடேசு

**குருசாலா கிருஷ்ணதாஸ் வெங்கடேஷ் (ஜி.கே.வி)** (*G. K. Venkatesh*, 21 செப்டம்பர் 1927 –  13 நவம்பர் 1993) என்பவர் கன்னட திரையுலகில் இசை அமைப்பாளராக பணியாற்றியுள்ளார். இவர் 1960 களில், 1970 களில் மற்றும் 1980 களில் புகழ்பெற்ற இசைகளை அமைத்துள்ளார். தென்னிந்திய மொழிகளான தமிழ், மலையாளம், தெலுங்குத் திரைப்படங்களில் பணியாற்றினார்.

இவரிடம் இளையராஜா உதவியாளராகப் பணியாற்றினார். 200 திரைப்படங்களுக்கும் மேற்பட்ட திரைப்படங்களுக்கு இருவரும் இணைந்திருந்த போது  ஜிகேவி  இசையமைத்துள்ளார்.

## இசையமைத்த தமிழ்த் திரைப்படங்கள்
# நானும் மனிதன் தான்
# தாயின் கருணை
# தென்னங்கீற்று
# யாருக்கும் வெட்கமில்லை
# நெஞ்சில் ஒரு முள்
# பெண்ணின் வாழ்க்கை
# சின்னஞ்சிறு கிளியே
# கண்ணில் தெரியும் கதைகள்
# மல்லிகை மோகினி
# தைரியலட்சுமி
# முருகன் காட்டிய வழி
# பொண்ணுக்கு தங்க மனசு
# இரத்த பேய்
# சபதம்
# மகளே உன் சமத்து
# பாவ மன்னிப்பு
# படித்தால் மட்டும் போதுமா
# தெய்வத் திருமணங்கள்

## இவற்றையும் காண்க
*கன்னடத் திரையுலகம்

## ஆதாரங்கள்

* Masreo G.K.Venkatesh

## வெளி இணைப்புகள்
* http://www.tfmpage.com/my/md/gkvsara.html 

பகுப்பு:1927 பிறப்புகள்
பகுப்பு:1993 இறப்புகள்
பகுப்பு:கன்னடத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:தமிழ்த் திரைப்படப் பின்னணிப் பாடகர்கள்
இரும்பு(III) பைரோபாசுபேட்டு

**இரும்பு(III) பைரோபாசுபேட்டு** (*Iron(III) pyrophosphate*) என்பது Fe4(P2O7)3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 

## தயாரிப்பு

இரும்பு(III) மெட்டாபாசுபேட்டையும் இரும்பு(III) பாசுபேட்டையும் 1:3 என்ற விகிதவியல் அளவுகளில் ஆக்சிசன் முன்னிலையில் சூடுபடுத்தும் போது நீரற்ற இரும்பு(III) பைரோபாசுபேட்டு உருவாகிறது. இரும்பு(III) நைட்ரேட்டு நோனா ஐதரேட்டுடன் பாசுபாரிக் அமிலத்தைச் சேர்த்து வினைபுரியச் செய்து வினைபடு பொருள்களை தயாரித்துக் கொள்ள முடியும் .  
கீழ்கண்ட வினையின் வழியாகவும் இரும்பு(III) பைரோபாசுபேட்டைத் தயாரிக்க முடியும் :

: 3 Na4P2O7(aq) + 4 FeCl3(aq) → Fe4(P2O7)3(s) + 12 NaCl(aq)

## மேற்கோள்கள்
 
.

பகுப்பு:இரும்பு(III) சேர்மங்கள்
பகுப்பு:பைரோபாசுபேட்டுகள்
போலந்து இறப்பில்லா ஆட்டம்

**போலந்து இறப்பில்லா ஆட்டம்** (*Polish Immortal*) என்பது கிளிங்சுபெர்க்கு மற்றும் மிகியூல் நச்தோர்ப் இருவருக்கும் இடையில் வார்சாவில் நடைபெற்ற சதுரங்கப் போட்டியைக் குறிக்கும். கருப்புக் காய்களுடன் விளையாடிய நச்தோர்ப்பு தன்னுடைய நான்கு சிறிய காய்களையும் தியாகம் செய்து வெற்றி பெறுவார். எனவேதான் இந்த ஆட்டம் இறப்பில்லா ஆட்டம் என்று கொண்டாடப்படுகிறது.
போட்டி நடைபெற்ற ஆண்டு 1930 அல்லது 1935 ஆக் இருக்கலாமென சில ஆதாரங்கள் தெரிவிக்கின்றன. அதன் அடிப்படையில்தான் வெள்ளைக் காய்களுடன் விளையாடியவர் பெயர் கிளக்சுபெர்க் எனக் கூறப்படுகிறது. காரி காசுபரோவ் 1928 இல் இந்த ஆட்டம் நடைபெற்றது என்கிறார். அவரேதான் வெள்ளை ஆட்டக்காரரின் பெயர் கிளிங்சுபெர்க்கு என்கிறார். மேலும் இந்த உண்மைகளை நச்தோர்ப்புக்கும் அவருடைய மகளுக்கும் தெரிவிக்கிறார் 
.
 
## ஆட்டம்
வெள்ளை: கிளிங்சுபெர்க்கு
கருப்பு:நச்தோர்ப்பு
திறப்பு: டச்சு தற்காப்பு இ.சி.ஓ ஏ85

**1. d4 f5 2. c4 Nf6 3. Nc3**

:2.c4 மற்றும் 3.Nc3 உடன் டச்சு தற்காப்பு ஆட்டம்.

**3... e6 4. Nf3 d5 5. e3 **

:சேவியெல்லி டார்டாகோவர் 5.Bf4. நகர்வைப் பரிந்துரைக்கிறார்.
 
**5... c6 6. Bd3 Bd6 7. 0-0 0-0 8. Ne2**

:இங்கு 8.Ne5 நகர்வை டார்டாகோவர்  பரிந்துரைக்கிறார். தொடர்ந்து 9.f4, சுடோன்வாலை எதிர்த்து மற்றொரு சுடோன்வால் 

**8... Nbd7 9. Ng5?**
:வெள்ளையின் இந்த நகர்வு ஒரு தவறான நகர்வாகும். ஒரு சிப்பாய் இழக்கப்படுகிறது. ஆனால் உண்மையில் நிலைமை நினைத்ததை விட சிக்கலாகிறது. 
**9... Bxh2+! 10. Kh1!?**

:10.Kxh2 Ng4+ 11.Kh1 Qxg5 என்று விளையாடினால் கருப்பு அனுகூலம் அடைகிறார். 10.Kh1 நகர்வுக்குப் பின்னர் Nxe6 என அச்சுறுத்தலாம். ஒரு காயை எடுத்துக் கொள்ளலாம். அல்லது g3 அல்லது f4 என நகர்த்தி கருப்பு மந்திரியை வலையில் சிக்க வைக்கலாம் 

**10... Ng4! 11. f4**

:g5 இல் இருக்கும் குதிரையைப் பாதுகாக்கவும் கருப்பு மந்திரி தப்பிச்செல்லும் பாதையை மூடுவதும் வெள்ளையின் திட்டம். எனவே தான் 11. f4 என்று விளையாடுகிறார். ஒருவேளை 11.Nxe6?  என்று விளையாடினால் கருப்பு ராணி Qh4! வந்து சிலைமை சிக்கலாகிவிடும். 

**11... Qe8 12. g3 Qh5 13. Kg2** (படம்)

 
கருப்பு மந்திரியை வெள்ளையின் காய்கள் சூழ்ந்து கொண்டன. தொடர்ந்து Rh1, Nf3, மற்றும்  Nxh2 என்று விளையாடி அதை அடிக்கப்போவதற்கான அச்சுறுத்தலும் உள்ளது. 

**13... Bg1!!**

:வெள்ளை ராசாவின் மீது தொடர் தாக்குதல் நிகழ்த்த வேண்டி கருப்பு இங்கு தன்னுடைய மந்திரியை தியாகம் செய்கிறார்.
1**4. Nxg1**

14.Kxg1? அடித்தால் Qh2# என ஆட்டம் முடிந்துவிடும் அல்லது 14.Rxg1? அடித்தால் Qh2+ மற்றும் 15...Qf2#  என்றும் ஆட்டம் முடிந்துவிடும்.
 
**14... Qh2+ 15. Kf3 e5! 16. dxe5 Ndxe5+ 17. fxe5 Nxe5+ 18. Kf4 Ng6+ 19. Kf3 f4!!**
:20...Ne5#  என்று அச்சுறுத்தல் மற்றும் 20...Bg4+ .
**20. exf4**

:ஒருவேளை 20.Bxg6 என்றால் கருப்பு …Bg4+ 21.Kxg4 Qxg3+ 22.Kh5 hxg6+ 23.Kxg6 Rf6+ 24.Kh5 Rh6#
**20... Bg4+!! 21. Kxg4 Ne5+! 22. fxe5 h5# 0–1**

## மேற்கோள்கள்

பகுப்பு:சதுரங்க ஆட்டங்கள்
செல்லமே (தொலைக்காட்சி தொடர்)

**செல்லமே** என்பது சன் தொலைக்காட்சியில் 14 செப்டம்பர் 2009 முதல் 18 சனவரி 2013 ஆம் ஆண்டு வரை திங்கள் முதல் வெள்ளி வரை இரவு 9:30 மணிக்கு ஒளிபரப்பான தொலைக்காட்சி நாடகத் தொடர் ஆகும்.

இந்த தொடரை ராடான் மீடியாவொர்க்ஸ் என்ற நிறுவனம் தயாரிக்க, ராதிகா சரத்குமார், ராதாரவி, சாக்சி சிவா, டெல்லி கணேஷ், விஜயலட்சுமி, தேவிபிரியா, அபிசேகம் சங்கர் போன்ற பலர் நடித்துள்ளனர். இந்த தொடர் 2010  மற்றும் 2011 ஆம் ஆண்டு சன் குடும்பம் விருதுளில் பல பிரிவுகளின் கீழ் பரிந்துரை செய்யப்பட்டு சிறந்த இயக்குநர், சிறந்த சகோதரர் போன்ற விருதுகளை வென்றுள்ளது என்பது குறிப்பிடத்தக்கது. இந்த தொடர் 18 சனவரி 2013 ஆம் ஆண்டு 845 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்தில் வாணி ராணி (2013-2018) என்ற தொடர் ஒளிபரப்பானது.

## கதை சுருக்கம்
இந்த தொடரின் கதை கூட்டுக் குடும்பத்தின் முக்கியதுவவும் அதை சுற்றி வாரும் பல பிரச்சனைகளையும் விளக்குகின்றது.

## நடிகர்கள்
### முதன்மைக் கதாபாத்திரம்
* ராதிகா சரத்குமார் - செல்லம்மா வடைமாலை
* ராதாரவி - கடற்கரையன்
* சாக்சி சிவா - வடைமாலை
* விஜயலட்சுமி - காயத்ரி
* மாளவிகா அவினாஷ் - முத்தழகி கடற்கரையன்
* தேவிபிரியா - சினேகா
* டெல்லி கணேஷ் - தவசி

### செல்லமா மற்றும் வடைமாலை குடும்பத்தினர்
* ரவிக்குமார் - ஆவுடையப்பன் 
* விச்சு விஸ்வநாத் - சோலைமலை 
* சினேகா நம்பியார் - வள்ளியம்மை 
* சுபாஷினி - தலையாம்மா 
* லதா ராவ் - பள்ளியறை 
* சோனியா - கலைவாணி 
* நீலிமா ராணி - அமுதா
* வாசு விக்ரம் - கருப்பு 
* அஸ்வின் குமார் → சர்வன் - மணியரசன் 
* மகாலட்சுமி -

### அன்பு குமார் குடும்பத்தினர்
* அபிசேகம் சங்கர் - அன்பு குமார்
* கன்யா பாரதி - மதுமிதா 
* வெங்கட் - சுரேஷ் 
* காவ்யதர்ஷினி - அஞ்சலி

### துணைக் கதாபாத்திரம்
* விஜய் அதிராஜ் - அவினாஷ்  
* ராஜகாந்த் - வாசு 
* ஷில்பா - சிவரஞ்சனி  
* சங்கீதா பாலன் - காமினி  
* கீர்த்திகா -  கோமதி  
* ஸ்ரீலேகா - விசாகம்  
* தேவ் ஆனந் - சதிஷ்  
* சமத்தா - ரத்னா  
* பசி சத்யா - மாயா

## மொழிமாற்றம்
* இந்த தொடர் தெலுங்கு மொழியில் 'சிட்டம்மா' என்ற பெயரில் மொழி மாற்றம் செய்யப்பட்டு ஜெமினி தொலைக்காட்சியில் ஒளிபரப்பானது.

## விருதுகள் மற்றும் பரிந்துரைகள்

## சர்வதேச ஒளிபரப்பு
* இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
* இந்த தொடரின் பகுதிகள் ராடன் மீடியா என்ற யூடியூப் அலைவரிசை மூலம் எப்பொழுது பார்க்க முடியும்.
* இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் இந்த தொடர் திங்கள் முதல் வெள்ளி வரை இரவு 8:30  மணிக்கு சிங்களம் உபதலைப்புடன் ஒளிபரப்பானது .
* ஐக்கிய இராச்சியத்தில் உள்ள தீபம் தொலைக்காட்சியில் திங்கள் முதல் வெள்ளி வரை இரவு 8:30 மணிக்கு ஒளிபரப்பானது.

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2009 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2013 இல் நிறைவடைந்த தமிழ்த் தொலைக்காட்சி நிகழ்ச்சிகள்
மனதிலே ஒரு பாட்டு

***மனதிலே ஒரு பாட்டு*** (English : A song in heart) என்பது 1995 தமிழ் காதல் திரைப்படம் ஆகும். ஞானமொழி இதனை இயக்கியுள்ளார். விக்னேஷ், சாரதா ப்ரீத்தா, சுக்ரன் ஆகியோர் முக்கிய கதாபாத்திரங்களில் நடித்திருக்கின்றனர். ரகுவரன், வினு சக்ரவர்த்தி, வெண்ணிற ஆடை மூர்த்தி, சின்னி ஜெயந்த், சங்கீதா போன்றோர் நடித்துள்ளனர். 3 மார்ச் 1995 இல் வெளிவந்தது. இத்திரைப்படத்திற்கு இளையகங்கை இசையமைத்துள்ளார்.
## நடிகர்கள்
விக்னேஷ், சாரதா ப்ரீத்தா, சுக்ரன், ரகுவரன், வினு சக்ரவர்த்தி,  வெண்ணிறாடை மூர்த்தி, சின்னி ஜெயந்த், சங்கீதா, என்னத்த கன்னையா, ஆஷா, சுஜாதா, மயில்சாமி, குமரேசன், ராஜேஷ், விஸ்வநாத் , விஜய், ஜெமினி ஸ்ரீதர், ஈரோடு சுரேஷ், பழனி, பீட்டர் ஹெய்ன்

## கதைச்சுருக்கம்
கல்லூரியில் பயிலும் மாணவன் ஆனந்த் (விக்னேஷ்), தன் நண்பன் அக்பருடன் விடுதி ஒன்றில் வசித்து வருகிறான். ஆனந்திற்கு குடும்பம் இல்லாத காரணத்தினால், தன் படிப்பு செலவிற்கு பகுதி நேர வேலை செய்கிறான் ஆனந்த். கல்லூரியில், ஜோதி மற்றும் சுக்ரனை சந்திக்க நேரிடுகிறது. பணக்காரக் குடும்பத்தைச் சேர்ந்த ஜோதி, தன் தாய் (சங்கீதா) மற்றும் அசோக் மாமாவுடன் வாழ்ந்து வருகிறாள். பகலில் பெண்களை கேலி செய்தும், இரவில் மது குடித்தும் நாட்களை கழிக்கிறான் சுக்ரன். ஜோதியும் ஆனந்தும் விரும்பினாலும் காதலை வெளிப்படுத்தவில்லை. சுக்ரனும் ஜோதியை விரும்பினான். ஆனந்தின் படிப்பு செலவிற்கு உதவிய ஜோதியை கண்டு கோபம் கொண்டு ஆனந்துடன் சண்டை இடுகிறான் சுக்ரன். சண்டையை தடுத்தி நிறுத்தி, ஆனந்திடம் ஜோதி காதலை வெளிப்படுத்த, அதை தங்க முடியாமல் ஜோதி வீட்டில் அந்த காதல் விஷயத்தை சொல்லிவிடுகிறேன் சுக்ரன். ஜோதியின் வீட்டில் அந்த காதலை ஏற்கவில்லை. படிப்பை நிறுத்தி வீட்டில் அடைத்து, ஆனந்தை மறக்க சொல்கிறாள் ஜோதியின் தாய். இந்நிலையில், மாமா அசோக் ஜோதியை திருமணம் செய்ய முடிவு செய்கிறார். இறுதியில், ஜோதியை யார் திருமணம் செய்தார் எனபதே மீதிக் கதையாகும்.

## ஒலிப்பதிவு
இப்படத்தின் இசை அமைப்பாளர் இளையகங்கை ஆவார். கலைவாணன் கண்ணதாசன், செம்பையா, மணிமுடி, ஞானமொழி ஆகியோர் பாடல் ஆசிரியர்கள் ஆவர். 5 பாடல்களை கொண்ட தொகுப்பு 1995 ஆம் ஆண்டு வெளியானது.

## மேற்கோள்கள்

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
சாரதா பிரீதா

**சாரதா பிரீதா** என்பவர் ஒரு இந்திய திரைப்பட நடிகை ஆவார். தமிழ், மலையாளத் திரைப்படங்களில் நடித்துள்ளார்.
 இவர் குழந்தை நட்சத்திரமாக அறிமுகமானார். பிறகு முக்கிய கதாப்பாத்திரங்களில் நடிப்பவராக இருந்தார்.

## திரைப்படங்கள்

## ஆதாரங்கள்

## வெளி இணைப்புகள்
*

பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
எக்சாகந்தகம்

**எக்சாகந்தகம்** (*Hexasulfur*)  என்பது S6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வேதியியல் முறைப்படி இச்சேர்மம் எக்சா தயேன் என்றும் வளைய-எக்சாகந்தகம் என்றும் பெயரிடப்படுகிறது. ஆறு கந்தக அணுக்கள் ஒரு வளையம் போல கட்டமைந்து இச்சேர்மம் உருவாவதால் இதை அறுகந்தகம் என்றும் அழைக்கலாம். ஓர் எளிய வளையசல்பேனாகவும் மற்றும் கந்தகத்தின் ஒரு புறவேற்றுமை வடிவம் என்றும் இது கருதப்படுகிறது. தயேன் பல்லினவரிசைச் சேர்மங்களில் இதுவே கடைசி உறுப்பினர் ஆகும். ஏனெனில் இதில் ஒவ்வொரு கார்பனும் கந்தக அணுவால் பதிலீடு செய்யப்பட்டுள்ளது. 

## பெயரிடுதல்

ஐயுபிஏசி முறையிலும், சேர்மம் உருவாதலுக்குக் காரணமான பகுதிக்கூறுகள் அடிப்படையிலும் இச்சேர்மத்திற்கு எக்சாகந்தகம் என்ற பெயர் சூட்டப்பட்டுள்ளது. பதிலீட்டு முறை வேதிப்பெயரான எக்சா தயேன் என்ற பெயரையும் ஐயுபிஏசி பரிந்துரைக்கிறது. கூட்டுசேர் பொருள் அடிப்படையிலான பெயரான வளைய- எக்சா கந்தகம் என்ற பெயரும் இதற்கு பொருந்துகிறது.
    
## மேற்கோள்கள்

பகுப்பு:வளையச் சேர்மங்கள்
பகுப்பு:ஆறு உறுப்பு வளையங்கள்
பகுப்பு:கந்தக வகைகள்
சுரேசு குமார் மிசுரா

**சுரேசு குமார் மிசுரா** (*Suresh Kumar Mishra*) இந்திய கைப்பந்து அணியின் முன்னாள் தலைவர் ஆவார். 1978 ஆம் ஆண்டு பாங்காக்கில் நடைபெற்ற ஆசிய விளையாட்டுப் போட்டிகளில் இவர்  இந்திய கைப்பந்து அணிக்குத் தலைவராகத் தேர்ந்தெடுக்கப்பட்டிருந்தார். இராசத்தான் மாநிலத்தின் சிகார் மாவட்டத்திலுள்ள லட்சுமண்கார் நகரம் இவருடைய சொந்த ஊராகும். 1953 ஆம் ஆண்டு செப்டம்பர் மாதம் 25 ஆம் நாள் சொந்த ஊரில் இவர் பிறந்தார். 1979 ஆம் ஆண்டு இவருடைய சாதனைகளைப் பாராட்டி இந்திய அரசாங்கம்  இவருக்கு அருச்சுனா விருது வழங்கி சிறப்பித்த்து. இவ்விருதுக்குப் பின்னர் 1980 முதல் 1995 ஆம் ஆண்டு வரை அபுதாபி காவல்துறையின் கைப்பந்து அணிக்கு பயிற்சியாளராக இவர் பணிபுரிந்தார்.

## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:அருச்சுனா விருது பெற்றவர்கள்
பகுப்பு:இந்திய கைப்பந்து வீரர்கள்
வாம்பெனைட்டு

**வாம்பெனைட்டு** (*Wampenite*) என்பது C18H16 என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கரிமக் கனிமமாகும். செருமனி நாட்டின் பவேரியா மாநிலத்தின் வாம்பென் நகரத்திர்கு அருகிலுள்ள பிச்டெல்கெபிர்க்கு மலையில் காணப்பட்டது.

## ஒத்த உதாரணங்கள்

இக்கனிமத்தின் கட்டமைப்பு தனித்துவமானது. பிச்டெலைட்டு, கிராட்டோச்விலைட்டு,ரேவடைட்டு, சிலோன்னெல்லைட்டு போன்ற கனிமங்களின் வேதிப்பண்புகளை வாம்பெனைட்டு கனிமத்தின் வேதிப்பண்புகளும் ஒத்துள்ளன

## மேற்கோள்கள்

பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:கரிமக் கனிமங்கள்
பெண்டகோனைட்டு

.

**பெண்டகோனைட்டு** (*Pentagonite*) என்பது Ca(VO)Si4O10•4(H2O) என்ற மூலக்கூற்று வாய்ப்பாடு கொண்ட ஓர் அரிய சிலிக்கேட்டு வகை கனிமமாகும். வழக்கத்திற்கு மாறான இரட்டைப் படிக ஐந்து மடிப்பு சமச்சீர் தோற்றத்தில் இருப்பதால் இதற்கு பெண்டகோனைட்டு என்ற பெயர் சூட்டப்பட்டது. கேவன்சைட்டு கனிமத்தினுடைய மறு உருவமாக இது கருதப்படுகிறது . பன்னாட்டு கனிமவியல் சங்கம் பெண்டகோனைட்டு கனிமத்தை Ptg என்ற குறியீட்டால் அடையாளப்படுத்துகிறது. 

1973 ஆம் ஆண்டு முதன் முதலில் பெண்டகோனைட்டு அமெரிக்காவின் ஓரிகன் மாநிலம், மால்கியுவர் மாகாணத்திலுள்ள ஓவிகி மாநில ஏரிப் பூங்காவில் கண்டறியப்பட்டது . இந்தியாவின் பூனா மாவட்டத்திலும் கூட கிடைப்பதாக கூறப்படுகிறது. கேவன்சைட்டு, இயுலான்டைட்டு, சிடில்பைட்டு, அனால்சைம், அப்போபைலைட்டு, கால்சைட்டு போன்ற கனிமங்களுடன் சேர்ந்து பசால்ட்டு போன்ற சில பாறை வகைகளின் பள்ள நிரப்பியாக இயற்கையில் இது கிடைக்கிறது .    

## மேற்கோள்கள்

பகுப்பு:வனேடியம் கனிமங்கள்
பகுப்பு:சிலிக்கேட்டு கனிமங்கள்
பகுப்பு:பைல்லோ சிலிக்கேட்டுகள்
பகுப்பு:நேர்ச்சாய்சதுரக் கனிமங்கள்
நீல்சு விக்கோ உசிங்கு

**நீல்சு விக்கோ உசிங்கு** (*Niels Viggo Ussing*) என்பவர் உசிங்கைட்டு என்ற கனிமத்தைக் கண்டறிந்த பேராசிரியர் ஆவார். இவருடைய காலம் 14 சூன் 1864 முதல் 23 சூலை 1911 வரையாகும். டென்மார்க் நாட்டின் கோபனேகன் பல்கலைக் கழகத்தில் கனிமவியல் பேராசிரியராக இவர் பணியாற்றினார்.

## மேற்கோள்கள்
* Ussingite: Ussingite mineral information and data.
* Polytech Photos - Scientific photodatabase
## புற இணைப்புகள்
* Beskrivelse til geologisk kort over Danmark, (i maalestok 1) By Niels Viggo Ussing, Victor Christian Madsen
* Niels Viggo Ussing - Pedigree Chart

பகுப்பு:1864 பிறப்புகள்
பகுப்பு:1911 இறப்புகள்
பகுப்பு:டச்சு வேதியியலாளர்கள்